PDF (248 KB - 11 orri.)\nDerrigorreko irakaskuntzei dagokienez, otsailaren 3ko 21/2009 Dekretuan xedatzen denez -hirugarren artikuluko 6tik 8rako paragrafoetan-, eskola-barruti batek, eskola-eremu batek edo udalerri batek ez badu derrigorrezko irakaskuntzetan hezkuntza-eskaintzetakoren bat, Hezkuntzako Lurralde Ordezkaritzak honako mekanismoa hau ezarriko du: eraginpeko pertsonak esleitu zaien ikastetxera doan eta segurtasunez eramatea bermatuko duena; baina garraioaren arloko berme hori honako ikasleentzat bakarrik izango da: Eskola Mapan zehaztutako ikastetxeetara doazenentzako. Aipatu 21/2009 Dekretua: unibertsitatez kanpoko ikastetxeen sarearen antolamendurako eta plangintzarako irizpideak ezartzen dituena.\nKalitateko hezkuntza -irakaskuntza batzuetan doakoa- izatekotzat pertsonek duten eskubidearen testuinguruan, eta, hezkuntza-administrazioek duten honako obligazio honi dagokion testuinguruan: aipatu printzipio eta arauekin bat etorriaz, pertsonak hezkuntzarako eskubideaz baliatzeko izan behar diren baldintzak ezartzekoa; bada, eskola-garraioak baldintzatu egiten du aipatu eskubideak baliatzea; beraz, Hezkuntza-administrazioak -zirkunstantzia eta irakaskuntza jakin batzuetan- bere gain hartu behar ditu aipatu betebehar eta obligazioak.\n1.- Hezkuntzaren arloan eskumenak dituen sailak osoki edo partzialki finantzatutako eskola-garraioa arautzea da dekretu honen helburua; zehazki, Euskal Autonomia Erkidegoko unibertsitatez kanpoko ikastetxe publikoetan, haur hezkuntzako bigarren zikloko, lehen hezkuntzako eta derrigorrezko bigarren hezkuntzako irakaskuntzetan diharduten ikasleei dagokienez.\n2.- Dekretu honen ondorioetarako, honako hau jotzen da ikastetxe publikotzat: hezkuntzaren arloan eskumenak dituen sailak kudeatzen duena.\n2. artikulua.- Eskola-garraioaren modalitateak.\n1.- Dekretu honetan zehaztu eskola-garraioa honako modalitateetariko bat erabiliaz burutuko da:\na) Hezkuntzaren arloan eskumenak dituen sailak kontratatutako ibilgailuek egiten dituzten ibilbideak baliatuaz; betiere, errepidez eskolaumeak garraiatzeko zerbitzu publiko erregularra (berezia) ematen bada.\nb) Beste administrazio batzuekin egindako hitzarmenen bitartez; betiere, haiek antolatutako garraio-zerbitzuak erabiltzeko.\nc) Ikasleek zuzenean ordaindutako garraioaren bitartez, zeina osoki edo partzialki konpentsatu den, hain justu ere eskola-garraiorako esleipen indibidualizatuetarako diru-laguntzen gaineko deialdien bitartez.\n2.- Haur hezkuntzako bigarren zikloko eta lehen hezkuntzako ikasleei dagokienez, aurreko paragrafoko a) idatzi-zatian aipatu modalitatea erabiliko da lehentasunez.\n3.- Derrigorrezko bigarren hezkuntzan, ahal delarikan, lehenetsi egingo da garraio publiko erregularra edo trenen bidezkoa (autobusa, tranbia, metroa, trena), eta 1. paragrafoko c) modalitatearen bidez finantzatuko da.\n3. artikulua.- Beste diru-laguntza edo laguntza batzuekiko bateraezintasuna.\n1.- Eskola-garraioaren zerbitzua ez da bateragarria izango ondokoarekin: helburu bererako beste ezein laguntza edo diru-laguntza jasotzearekin, hain justu ere beste edozein administraziotik edo beste edozein erakunde publiko zein pribatutik jasotakoarekin; horiek nazionalak edo nazioartekoak direlarik ere.\n2.- Dena dela, garraiorako esleipen indibidualizatuen ikasle onuradunek jaso ahal izango dituzte helburu bererako beste diru-laguntza edo laguntza batzuk; baina, komunikatu egin beharko dute zirkunstantzia hori, eta gainfinantzaketarik izan bada, neurriz kanpo jasotakoa itzuli egin beharko dute.\n4. artikulua.- Eskola-garraiorako eskubidearen edukia.\n1.- Antolatutako ibilbideek bideragarri egiten badute, eskola-garraiorako eskubidean honako hauek sartzen dira: sailak kontratatutako edo itundutako zerbitzuak doan erabiltzea, eta, halakorik ez bada, erabiltzaileak ordaindutako kostuak osoki edo partzialki finantzatzea, hain justu ere garraiorako laguntza indibidualizatuetarako urteko deialdien bitartez, baldin eta 5. artikuluan ezarritako betekizunak konplitzen badira.\n2.- Hurrengo paragrafoan zehaztutako salbuespena delarik, eskubidearen barruko dira etxetik edo geltokitik ikastetxerako bi joan-etorri, hain justu jardunaldi zatituko eskola egun bakoitzeko; eta joan-etorri bat, jardunaldi jarraituko eskola egun bakoitzeko.\n3.- Ikastetxe publikoetan, zuzeneko kudeaketako erregimenean jantoki-zerbitzurik bada, eskola-garraiorako eskubidean ez dira sartuko: jardunaldiko zatituko eguerdiko joan-etorriak, baldin eta garraiorako eskubidea duten ikasle guztiak hartu ahal baditu jantokiak.\n4.- Eskola-garraiorako eskubideak honako hau ere badakar: jantokietan kuota murrizturako eskubidea izatea, hain justu ere Hezkuntza, Unibertsitate eta Ikerketa sailburuaren 2000ko martxoaren 22ko Aginduak aipatutakoa; izan ere, agindu horren bitartez, arautu egiten dira zuzeneko kudeaketako eskola-jantokiak.\n5. artikulua.- Eskola-garraiorako eskubidearen gaineko betekizunak.\na) Euskal Autonomia Erkidegoko ikastetxe publiko baten matrikulaturik egotea, 1. artikuluan aipatu irakaskuntzetarik edozeinetan; edo, bestela, hezkuntza-administrazioak esanda, ikastetxe pribatu baten, sare publikoko eskaintza nahikoa ez delako edo -salbuespen gisa- aipatu administrazioak adierazitako motibo arrazoitua dela-eta.\nb) Haur hezkuntzari eta lehen hezkuntzari dagokienez, ikastetxearen eragin-eremuan egotea erroldako bizilekua, eta ikastetxea aipatu bizilekuarekiko hurbilenekoa izatea, hain justu ere hura sartzen den eragin-eremuen artean. Eta derrigorrezko bigarren hezkuntzari dagokionez, lehen hezkuntza amaitzeko egokitu zaion ikastetxeari lotutako ibilbidearen ondoriozko ikastetxea izatea, eta aipatu ibilbidean sartzen direnen artean bizilekutik hurbilenekoa izatea.\nc) Berdintasun-printzipioa bermatzearren, distantziak neurtzeko informatika-tresna eskuragarri bat erabiliko du Sailak.\nd) Ikasturtea amaitzen den urtean 18 urte konpliturik gabe izatea; eta hezkuntza premia bereziak dituzten ikasleen kasuan, 21 urte.\nESKOLA-GARRAIOA ERABILTZEA BAIMENTZEAZ.\n6. artikulua.- Sailak kontratatutako ibilgailuak erabilita, ibilbideak egiteko baimena.\n1.- Bosgarren artikuluan jasotako betekizunak konplitzen ez dituzten ikasleek ez dute izango 4. artikuluan definitu eskola-garraiorako eskubiderik. Hala ere, hura behin-behinean erabiltzeko baimena eman ahal izango zaie.\n2.- Behin-behineko baimena honako kasu hauetan emango da:\na) Ibilbide baten plaza libreak badaude, behin-behineko baimena eman ahal izango zaie honako ikasle hauei: 5. artikuluko c) idatzi-zatian aipatu distantziaren gaineko betekizuna konplitzen ez dutenei. Behin-behineko baimen horrek ez dakar eskola-garraioko plaza bat okupatzeko eskubidea, ezpada hura erabiltzekoa, harik eta garraiorako eskubidea duen beste ikasle batek okupatu arte. Eta indarraldia hauxe izango du: zein ikasturterako eman den, huraxe amaitu artekoa.\nb) Plaza libreak badaude, behin-behineko baimena eman ahal izango zaie honako ikasle hauei: ikastetxe bat baino gehiagoko eragin-eremuei dagokien inguruetako ikasleei, nahiz eta haiek ez izan euren bizilekuekiko hurbilenak.\nc) Zaintza partekatuen kasuetan, garraiorako eskubidea, egoki bada, ikaslearen erroldako bizilekuarekiko aitortuko da; eta, bigarren bizilekua -aitarena edo amarena- kontuan izango da: plaza libre bat erabiltzeko behin-behineko baimena emateko, betiere bidezko bada.\nd) Behin-behineko baimena eskatzen duten ikasle-kopurua plaza libreena baino handiagoa bada, lehentasunez ordena honi jarraituko zaio:\n1.a Emakumeen aurkako indarkeriaren biktimen seme-alabak.\n2.a Zaintza partekatuan diren ikasleak.\n3.a Irakaskuntzako behe mailetako ikasleak, eta, horien artean, bizilekuak urrutien dauzkatenak edo joan etorriak-egiteko zailtasun handienak dituztenak.\ne) Salbuespen gisa, eta 5. artikuluko c) idatzi-zatian aipatu distantzia-betekizuna konplitzea eskatu ezin bada ere, honako kasu honetan ere eman ahal izango da garraioa behin-behinean erabiltzeko baimena: ikastetxearen kokapenaren ondorioz joan-etorrietarako zailtasun bereziak badira, eta kontuan izanik zonako hezkuntza-eskaintza, betiere dekretu honetako 12. artikuluan aipatu Batzordearen aldez aurretiko txostena delarik. Salbuespena esplikatu eta arrazoitu egin beharko da; betiere, zein zio konkretuetan oinarritzen den adierazita, eta urtero berrikusi beharko da.\n3. - Zazpigarren eta zortzigarren artikuluetan aipatu organoek emango dute baimena, haietan aipatu prozedurarekin bat etorriaz.\n7. artikulua.- Eskabidea egiteko eta ebazteko prozedura.\n1.- Ikastetxeko zuzendaritzari dagozkio zerbitzuaren gaineko segimendua, kontrola eta gainbegiraketa egitea, eta bai ikasleen portaeren edo zerbitzu ematearen ondoriozko intzidentziak edo salaketak kudeatzea ere.\n2. - Ikasturte bakoitzeko matrikulazio-epea amaitutakoan, aztertu egingo dira eskola-garraioko premiak.\na) Ikasleen matrikula egitean, ikastetxeetako zuzendariek beharrezko informazioa eskatu dute, hain justu ere aipatu premiak definitzeko behar dena.\nb) Ikastetxeko zuzendariak honako hauek aurkeztu beharko dizkio Lurralde Ordezkaritzari: eskola-garraiorako eskubide duten ikasleen zerrenda, eta 6. artikuluko 2. paragrafoko e) idatzi-zatian jasotako behin-behineko baimenerako eskabideen zerrenda.\nc) Ikasturte bakoitzeko irailean eta urrian, ikasturtea hastearen ondoriozko premiei -aurreikusi gabekoei- egin beharko zaie aurre.\nd) Azarotik hara honako eskabideak bakarrik onartuko dira: egindako kontratazioaren ezaugarriak aldatzerik ez dakartenak. Garraiorako eskubidea duten ikasle berriak ezin badira sartu kontratatutako ibilbideetan; bada, eskabidea honela egin beharko dute: eskola-garraioko esleipen indibidualizatuetarako deialdiaren bitartez.\ne) Egoki bada, lurralde ordezkaritzek, batetik, ikastetxeek aurkeztutako proposamenak aztertu eta onartuko dituzte, eta, bestetik, zerbitzu zentralei honako zerrenda aurkeztu diete: 6. artikuluko 2. paragrafoko e) idatzian oinarriturik garraiorako eskubidea eta baimena duten ikasleen zerrenda, hain justu ere zerbitzua ematearena koordinatu eta planifikatzeko.\n3.- Aurreko paragrafoan jasotako onarpena delarik, ikastetxeko zuzendariak ebatziko du eskola-garraioaren zerbitzua ematea edo ukatzea. Ukatu egiten den kasuetan adierazi egin beharko da motiboa.\n4.- Zuzendariaren ebazpenak banan-banan jakinarazi beharko zaizkie eskabide-egileei, eta lurralde ordezkaritza egokiaren aurrean, gora jotzeko errekurtsoa aurkeztu ahal izango da.\n8. artikulua.- Garraio-ibilbideen antolaketa.\n1.- Behin eskola-garraioko premiak aztertuta, ikastetxeetako zuzendaritzek honako hauek proposatuko dizkiote lurralde ordezkaritza egokiari: premia haiei egokitzen zaizkien ibilbideak eta geltokiak, betiere honako zehaztapen hauek kontuan izanik:\na) Ibilbide bat sortzeko, eskola-garraiorako eskubidea duten hiru ikasle izan beharko dira, gutxienez.\nb) Biztanle gutxi duten herrietan, geltoki bakarra ezartzeko ahalegina egingo da, hain justu lineako zerbitzu erregularrak geldialdia egin ohi duen tokian edo markesinak kokaturik dauden tokian.\nc) Eskola Umeak eta Adin Txikikoak Garraiatzeko Segurtasun Baldintzei buruzko apirilaren 27ko 443/2001 Dekretuko 10. eta 11. artikuluetan ezarritakoa errespetatu beharko da.\n2.- Lurralde ordezkaritzek, batetik, -egoki bada- kudeatu, aztertu era onartu egingo dituzte ikastetxeek aurkeztutako proposamenak, eta, bestetik, zerbitzu zentralei aurkeztuko diete lurraldeko behar diren ibilbideen zerrenda.\n3.- Ikastetxeko zuzendariak, batetik, gurasoei edo ikasleen legezko ordezkariei jakinaraziko dizkie esleitutako geltokiak eta ibilbideak, eta, bestetik, derrigorrezko bigarren hezkuntzako ikasle bakoitzari honako dokumentua emango die: eskola-garraioaren erabiltzailetzat identifikatzen duena, eta ikastetxearen izena, irakaskuntza-maila eta erabilitako geltokia jasotzen dituena. Eskola-garraioaren erabiltzaileen zerrenda osoa eta eguneratua izan beharko du ikastetxeak.\n9. artikulua.- Eskola-garraioko ibilbideak kontratatzea.\n1.- Bigarren artikuluko 1.paragrafoko a) idatzi-zatian aipatu modalitatean, eskola-garraioa kontratatzea honelaxe egingo da: Sektore Publikoko Kontratuen Legearen Testu Bateginean ezarritako zehaztapenekin bat etorriaz -azaroaren 14ko 3/2001 Legegintzako Errege Dekretuaz onartu zen lege hori.\n2.- Zerbitzua gauzatzeko, jarraian zehaztutako arauetan aurreikusi administrazio-baimena izan beharko dute esleipendunek: Errepideko Bidaiari Garraioari buruzko martxoaren 18ko 4/2004 Legea; eta lege hori garatzeko erregelamendua, apirilaren 3ko 51/2012 Dekretuaz onartua. Horrez gain, eska daitekeen gainontzeko dokumentazioa izan beharko dute, betiere bat etorriaz ondoko arloetan indarrean dagoen legeriak ezarritakoarekin: trafikoa, trafikoaren antolaketa, garraioaren antolaketa, eta adingabekoak eta eskola-umeak garraiatzeko ibilgailuen zirkulazioa.\n10. artikulua.- Hezkuntzaren arloan eskumenak dituen sailak kontratatutako autobus-ibilbideetarako autobus-laguntzaileak.\n1.- Eskola Umeak eta Adin Txikikoak Garraiatzeko Segurtasun Baldintzei buruzko 443/2001 Errege Dekretuan ezarritako zirkunstantziak juntatzen diren ibilbideetan, eskola-garraioko laguntzaileen zerbitzua antolatuko da, honako irizpideekin bat etorriaz:\na) Garraiatzen diren ikasleetarik % 50 12 urtetik beherakoa bada, eskola-garraioko laguntzaile bat ipiniko da.\nb) Autobus berean, sekula ere ez dira garraiatuko 4 urtetik beherako 15 ikasle baino gehiago, salbu eta ez izan aukerarik beste ibilgailu batekin ibilbidea bitan zatitzeko edo zerbitzuaren antolaketaren arloko arrazoiak direla-eta komenigarria izan.\nc) Autobus berean, 4 urtetik beherako 15 ikasle baino gehiago garraiatzen diren kasuetan, 15 ikasleko edo 10eko zein hortik gorako frakzioko laguntzaile bat kontratatuko da.\nd) Eskola-garraioko laguntzaileek noiztik noiz arte emango duten zerbitzua: ibilbidearen hasieran, lehen geltokian, ikasleak jasotzen direnetik eskolak hasten diren arte, eta eskolak amaitzen direnetik ikasleen ibilbideko azken geltokira ailegatu arte.\ne) Hezkuntza laguntzako langile tekniko espezialistek emango dute eskola-garraioko laguntza-zerbitzua, betiere hezkuntza-premia berezien arloan eskumenak dituen organoak hura izateko proposamena egiten badu.\nf) Zerbitzua ematean, komunikazioa bi hizkuntza ofizialetan emango dela bermatzeko behar diren neurriak hartuko dira.\n2.- Laguntzaileek indarrean diren arauetan eta sinatutako kontratuan jasotako funtzioak eta obligazioak dituzte, eta horien artean dira honako hauek:\na) Ibilbidea osorik egitea: garraioko lehen geltokitik (non hasiko den lanean) garraioa amaitu arte.\nb) Ibilgailura igotzen laguntzea ikasleei; eta, batez ere, zailtasun bereziak dituzten ikasleen kasuetan, hain justu ere euren jarlekuetan kokatzen direla eta gidariari trabarik ez diotela egiten arduratzea. Une oro ikasleen ongizateaz arduratzea.\nc) Autobusetik kanpoko inor ez dela sartzen kontrolatzea, eta, itzulerako ibilbideari dagokionez, ume bakoitza bere geltokian jaisten dela egiaztatzea. Umeek ezin izango dute aldatu autobusez ezta geltokiz ere, salbu eta ikastetxeko zuzendaritzaren berariazko baimena izan.\nd) Autobusetik eskola barruraino laguntzea ikasleei, eta, beharrezkoa bada, eskolak hasi arte zaintzea ikasleak.\ne) Ziurtatu egin beharko da umeak euren gurasoek jasotzen dituztela, edo, bestela, gurasoek izendatutako pertsonek edo ordezkariek. Halakorik ezin bada, ikasleari ez dio itxiko autobusetik jaisten, eta gurasoekin edo ordezkariekin komunikatzen ahaleginduko da. Halaber, ikastetxeari eta enpresari komunikatuko die, eta horiek esan beharko dute zeintzu neurri hartuko diren.\nf) Eskola-umeen hizkuntza ofizial bietan, gaitasun egokia izan beharko dute laguntzaileek, hain justu ere ikasleei eta euren gurasoei eta euren ordezkari legalei atenditzeko bestekoa.\ng) Autobusa erabili dezaketen ikasleen zerrenda bat jasoko du, eta kontrolatu egingo du zerrenda horretan jasotzen direnek bakarrik erabiltzen dutela zerbitzua.\nh) Ibilbidean jazotako gorabeherak edo intzidentziak jakinarazi beharko dizkie enpresari eta ikastetxeko zuzendaritzari; esate baterako: geltokiz aldatzea, ordutegiak ez errespetatzea, etab.\ni) Ibilgailuko segurtasun-mekanismoak ezagutuko ditu, eta botika-kutxa non dagoen jakingo du.\nj) Ikasleak alditxartzen badira edo ibilbidean beste zirkunstantzia batzuk jazotzen badira, zaindu egingo ditu ikasle afektatuak, eta, beharrezkoa bada, larrialdietako mediku-zerbitzuei deituko die.\nk) Segurtasunaren alde, egiaztatu egingo du fardelak, motxilak, poltsak, etab. leku egokian kokatuta daudela, eta ez dutela trabarik egiten pasabideetan eta sarbideetan.\nl) Enpresa esleipendunaren bitartez, elkarlanen arituko da hezkuntzako lurralde ordezkaritza bakoitzean garraioaren gaineko ardura duten langileekin, betiere zerbitzua hobetzekotzat datuak jasotzen eta kontrolatzen.\nm) Erabilitako ibilgailuaren matrikula eta konpainia egiaztatuko ditu, eta, ibilbiderako esleitua ez bada, enpresari eta ikastetxeko zuzendaritzari komunikatuko die.\nn) Zerbitzua ematen den bitartean, eta haren nolakotasuna kontuan izanik, jokabide egokia izan beharko du.\no) Egoera zailen bat jazotzen bada, laguntzaileak kontaktuan jarriko dira esleipendun enpresarekin eta ikastetxearekin, horiek neurri egokiak har ditzaten.\np) Zerbitzuaren betekizun teknikoen Pleguan aurreikusitakoa dela-eta burutu behar duen beste edozein funtzio.\n11. artikulua.- Garraioko laguntzaileak eta patioko eginkizunak.\n1.- Patioko eginkizunetan diharduten garraioko laguntzaileek erraztu egingo dute eskola-garraioko ibilbideen antolaketa logistikoa.\n2.- Patioko eginkizunetan dihardutela, garraioko laguntzaileek honako funtzioak eta obligazioak izango dituzte: indarrean diren arauetan eta sinatutako kontratuan jasotakoak, eta horien arten dira honako hauek:\na) Patioan, ikasleen segurtasunaz arduratzea. Halaber, irakas-jarduna amaitzean, patioan umeez arduratzea, harik eta dagokien ibilgailua hartzen duten arte.\nb) Ikasleek ikastetxeko patioan egon beharko dute, eta zaintzaileak arduratuko dira patiotik alde egin ez dezaten.\nc) Hizkuntza ofizial bietan, gaitasun egokia izan beharko dute laguntzaileek, hain justu ere hizkuntza batean zein bestean ikasleei eta euren gurasoei eta euren ordezkari legalei atenditzeko bestekoa.\nd) Ikasleen ongizateaz arduratzea, arriskutan izan ez daitezen, patioan egiten duten denboran kontrolatu eta gainbegiratuaz.\ne) Ikastetxeko botika-kutxa non dagoen jakitea, eta eskolako patioan diren bitartean ondoezik den ume oro atenditzea.\nf) Ikasleen aurrean jarrera zuzena izatea.\ng) Patioan den bitartean izandako gorabehera edo intzidentzia oro ikastetxeko zuzendaritzari eta enpresari komunikatzea.\nh) Patioan egoera zailen bat gertatzen bada, laguntzaileak kontaktuan jarriko dira ikastetxeko langile arduradunekin, horiek neurri egokiak har ditzaten.\ni) Zerbitzuaren betekizun teknikoen Pleguan aurreikusitakoa dela-eta burutu behar duen beste edozein funtzio.\n12.- artikulua.- Eskola-garraioaren segimendua egiteko batzordea.\n1.- Eskola-garraioaren segimendua egiteko batzorde bat eratuko da, zeinak modalitate orotan eskola-garraioa hobetzeko neurriak proposatuko baititu, eta, horrez gain, 6.2.e) artikuluan aipatu baimen berezien gaineko txostena egingo du.\n2.- Hauexek izango dira Batzordeko kideak:\n● Kudeaketa Ekonomikoaren zuzendaria.\n● Azpiegitura eta Baliabide Materialen zuzendaria.\n● Ikastetxeetako zuzendaria.\n● Hezkuntzako lurralde-ordezkaria, lurraldearen araberakoa.\n● Aurrekontua eta Kudeaketa Ekonomikoaren arduraduna, lurraldearen araberakoa.\n● Zerbitzu Osagarrien eta Beken arduraduna, zeinak idazkari gisa jardungo duen.\n3.- Lurralde-ordezkariek eta Lurralde Aurrekontuen eta Kudeaketa Ekonomikoaren arduradunek batera hartuko dute parte Batzordean, betiere alderdi komunak eta interpretazio-dudak ebatzi behar badira.\n4.- Berrikuntzako zuzendariak eta Hezkuntza Bereziko Zerbitzuaren arduradunak ere parte hartuko dute Batzordean, baldin hezkuntza-premia bereziak dituzten ikasleei eragiten dien espezifikotasunen arloko gorabeherak tratatu behar badira.\n5.- Tratatuko den gaiaren arabera, eskudun diren organo edo administrazioei aholkuak eta txosten teknikoak eskatuko dizkie Batzordeak.\n6.- Herri Administrazioen Araubide Juridikoari eta Administrazio Prozedura Erkideari buruzko 30/1992 Legearen 22. artikuluan eta hurrengoetan ezarritakoari egokituko dira funtzionamendua eta erabakiak hartzea.\n13.- artikulua.- Eskola-garraioaren gaineko ebazpenaren indarraldia, etetea eta iraungitzea.\n1.- Ikasturtean zehar, eskola-garraioa esleitzeko ebazpenari eutsi egingo zaio, ezarritako baldintzetan; harik eta hura eteteko edo iraungitzeko kausaren bat agertu arte.\n2.- Euskal Autonomia Erkidegoko unibertsitatez kanpoko ikastetxeetako ikasleen eskubideei eta betebeharrei buruzko abenduaren 2ko 201/2008 Dekretuaren 35. artikuluko 1.paragrafoko i) idatzi-zatian jasotako kasuan eten egingo da ebazpena, betiere artikulu horretan zehaztu aldiarekin eta zehaztapenekin bat etorriaz.\n3.- Bosgarren artikuluan aipatu betekizunetakoren bat betetzen ez bada, eskola-garraiorako eskubide iraungi egingo da.\n4.- Seigarren artikuluko 2. paragrafoko a), b) eta c) idatzi-zatietan ezarritako behin-behineko baimena eten egingo da, baldin eta eskola-garraiorako eskubide duen beste ikasle batek okupatzen badu plaza.\n5.- Zerbitzua emateko esleipenaren gaineko ebazpena iraungi egingo da kasu honetan: hiruhileko baten, % 50etik gorako erabilera-falta gertatzen bada, salbu eta egoki egiaztatutako kausa justifikatu bat izan.\n6.- Ikastetxeko zuzendariak erabakiko du iraungitzearena, pertsona afektatuari aldez aurretik entzundakoan, eta ez du eragotziko hurrengo kurtsoan beste eskabide bat egitea.\n7. - Zuzendariaren ebazpenak banan-banan jakinarazi beharko zaizkie eskabide-egileei, eta lurralde ordezkaritza egokiaren aurrean, gora jotzeko errekurtsoa aurkeztu ahal izango da.\nAZKEN XEDAPENETATIK LEHENENGOA.- Otsailaren 3ko 21/2009 Dekretua aldatzea.\n«Kasu hauetan, ikasleek garraiorako eskubide izango dute; zehazki, hezkuntzaren arloan eskumen dituen sailak finantzatzen duenerakoa, betiere bat etorriaz aipatu zerbitzu osagarria erregulatzeko arautegian ezarri zehaztapenekin».\nAZKEN XEDAPENETATIK BIGARRENA.- Izapidetze elektronikoa:\n1.- Dekretu honetan xedatutakoaren eremuaren barruan, herritarrei aitortu egiten zaie honako honetarako eskubidea: baliabide elektronikoen bitartez, hezkuntzaren arloan eskumenak dituen sailarekin hartu-emanak izateko eskubidea; betiere, Herritarrek zerbitzu publikoetara sarbide elektronikoa izateari buruzko ekainaren 22ko 11/2007 Legearen 6. artikuluan xedatutakoarekin bat etorriaz.\n2.- Eskumenak dituen saileko buruaren agindu bidez, honako obligazio hau ezarri ahal izango da: hartu-emanak baliabide elektronikoen bitartez izatekoa. Egoki bada, honako hauek sar daitezke obligazioa horretan: baliabide elektronikoen bitartez egitea jakinarazpen administratiboak, eta bai zehazten diren erregistro elektronikoak erabili beharra ere.\n3.- Aipatu obligazioa ezartzen duen arauan zehaztu egingo dira: komunikazioetan zeintzuei aplikatuko zaien, zein baliabide elektroniko den, eta subjektuen artean zeintzuk dauden obligaturik. Euskal Herriko Agintaritzaren Aldizkarian eta egoitza elektronikoan argitaratuko da aipatu agindua.\nAZKEN XEDAPENETATIK HIRUGARRENA.- Indarrean sartzea.


Bertan 23 - Gure Itsasontziak Kapitulo 5: Erromatarren presentzia\nBertan > Gure Itsasontziak > Erromatarren presentzia\nIrunen, antzinako Oiasson, portu erromatar garrantzitsua aurkitu izanak zabaldu egin du euskal itsas historiaren esparrua. Datu guztien arabera, Oiassoko kokalekuaren fundazioaren oinarrian lekuaren izaera estrategikoa eta inguruko mea-hobiak zeuden; puntu honetan bada pasagune natural bat, Pirinioetako mendikatea kostaldetik igaro ahal izateko, eta inguruotan erromatarren mea-ustiategietako kilometro asko aurkitu ahal izan da; ustiategi ho-rietan, izan ere, zilarra, kobrea eta burdina ateratzen zuten. Erromatar kolonizazioaren lehen datuak K.a. I. mendearen amaierakoak dira. Horietatik aurrera hazkunde dinamikoa izan zen, eta flavioar epetik aurrera, eta batez ere gure Aroko I. mendearen amaiera aldean, bere une gorenera iritsiko zen. Loraldi hau oso estu lotzen zaio eskualde mailan garrantzitsua zen portu bateko kaiak, ontzitegiak, morruak eta biltegiak eraikitzeko lanari. Portu honek oso jarduera handia izango zuen, K.o. II. mendearen amaiera arte behintzat. Oiassoko portua inperioaren itsas antolamenduaren barnean zegoen, Burdigalako (Bordele) eta Portus Victoriae Iuliobrigensiumeko (Santander) portuetatik tarte berdinera, Bizkaiko Golkoaren ardatz berean.\nZaila da portu garrantzitsu bat ontzirik zein ontziolarik gabe irudikatzea. Zalantzarik gabe, hiriaren fundatzaileek bere eraikitzaile gremioekin iritsiko ziren, eta tartean izango ziren, noski, arotz-maisu ontzigileak; Nantesen gertatu bezala alegia, Julio Zesarren aginduz mediterranear motako erromatar galerak ekidatu zituztenean gaur egun bretoitzat ezagutzen ditugun kostaldeetako Venetoen kontra borrokatzeko. Pentsatzekoa da, inolaz ere, Oiassok ezinbestez eduki behar zituen ontzioletan bertako langileak aritzen zirela, eta bertakoak zirela, halaber, ontzietako tripulatzaileak. © José Lopez\nBaliteke kroskoak oholak teilakatzeko sistemaz eraikitze horren sorburua kanoa monoxiloei lotuta egotea. Kanoa hauek, enborraren neurria muga zutela, alboetan gainjarritako oholez garatu ahal izan ziren. Eta teknika honek, teknologiari begiratuta, bat ez badator ere ziri sistemarekin, honekin partekatzen du kroskoa forrutik hasita egiteko kontzeptua. Kontzeptu antzekotasun honek ekarriko zuen, agian, gure kostaldean teilakatze sistemaz erromatar erako ontziak egitea. © José Lopez\nErromatarren eraikuntza teknikak Atlantiko aldeko teilakatze sistemarantz izan omen zuen bilakaera erakusten duen eskema. E r r om a t a r ontzietako ohol l o d i a k dagoeneko m u n t a t u t a daudenei lotzen zaizkie, aurretiazko armazoirik izateke ordea sostengu, eta kroskoa oholak gehitu ahala osatzen da. Hauek el-karri lotzeko, ertzetan zehar banatutako arteketan sartututako mihiak erabiltzen dira. Arotzeriako lan zehatza behar da, azkenean egiturako barne piezez sendotuko den mihiztadura akasgabea kortzeko. © José Lopez\nPortu-bilbearen aztarnak Oiassoko erromatar portuan. © José Lopez\nOiassoko erromatar portuan aurkitutako mazoa, Londres eta Ostian aurkitutako beste pieza batzuekiko antza dela eta ontzigintzako zereginei lotua. © José Lopez\nArkeolan-en lantaldeak 2008an Oiartzungo Arditurriko meategi handian (Arditurri 20) egindako arkeologi indusketetan, erromatarrek egindako lanen lekukotasun handiak atera dira argitara. Zainetik zilar-meak ateratzeko lanak nabarmentzen dira. Meazuloak zabaltzeko torrefakzio sistema erabili zuten, hau da, egur kopuru handiak erretzen zituzten haitzezko pareten ondoan, beroaren indarrez bigunxeago zeudelarik errazago erauzi ahal izateko. Erromatar meatzariek olio-lanparak, luzernak, erabili zituzten lurpeko lanak argitzeko; buztinezkoak zirenez, puskatu egiten ziren sarritan, eta zatiak meategi barnean geratzen ziren. Irudian ikusten dugunak popa garaiko arraunontzi bat erakusten digu. Branka zatia desagertu egin da, eta berarekin batera joan dira gerraontzia ote zen zehaztea ahalbidetuko ziguten aztarnak. Erromatar armadako ontziek metalezko ontzi-mutur bat zeramaten, rostrum izenekoa bera, eta etsaiei oldartzeko erabiltzen zuten. (Mertxe Urteaga). © José Lopez\nMendebaldeko inperioaren Atlantiko aldeko testuingurua. Honetan hainbat erromatar portu zegoen, hala nola Portus Victoriae Iuliobrigensium (Santander), Oiasso (Irun), Burdigala (Bordele), Gesoriacum (Boulogne-sur-mer), Atlantikoko erromatar ontzidiaren basea berau, Condevicnum edo Portus Namnetum (Nantes) eta Londinium (Londres). © José Lopez\nE r r o m a t a r r e n merkantzia-ontzia. Oso garrantzi han-diko kontua da sorburua Mediterraneoan zuten erromatar ontziak Biz-kaiko Golkoaren ezaugarrietara behar bezala egokitzea; prozesu honek ontzi tipologia berri bat ekarriko zuen, seguruenik. Erromatarrek gure kostaldean aurkitu zituzten nabigaziorako baldintzak ez ziren berak ohituta zeudenak, esate baterako marea-erregimena, Atlantikoko olatuak, barrak izatea edota haize nagusiak, besteak beste. Osterantzean, eraikuntzarako materialak eta eskulanerako teknikak ere desberdinak ziren, eta horien guztien ildotik, azkenean, ontzigintzaren tekniken bilakaeraren hasiera ekarriko zuen sinbiosia etorriko zen. © José Lopez\nOntzi hauek testuinguru atlantikoan, Ingalaterrako Tamesis ibaian, egindako indusketetan aurkituen berreraikuntzak dira. © José Lopez


Erabilitako olioa jasotzeko aldaketak puntu kopuruetan zein bilketa moduetan - Bergara - Goiena.eus\nJon Irizar Aranguren 2021-09-28 14:38\nOlio kutsakorra botatzeko edukiontzi berria\nBilketa puntu kopurua 7tik 17ra igaroko da, herritarrek sortutako olio kutsakorra modu egoki eta arduratsuan jasotzeko helburuarekin. Laranja koloreko edukiontzi berrietan etxeko edozein ontzi erabili ahal izango da olioa botatzeko.\nHerritarrek egindako eskaerei jaramon eginez, olio kutsakorra jasotzeko zerbitzua hobetzeko erabakia hartu du Debagoieneko Mankomunitateak. Duela bi urte hasitako prozesua egikaritzen ari dira azken asteetan Bergaran, eta sortutako koipe likidoa modu egoki eta arduratsuan jasotzeko helburuekin, bi aldaketa nagusi izango dira: puntu kopuruetan eta bilketa moduan, hain zuzen.\nPuntu kopuruak, 7tik 17ra\nEgun 7 edukiontzi daude Bergaran etxean erabilitako olioa jasotzeko, eta Mankomunitateak hartutako erabakiaren ondotik, 17 egongo dira epe laburrean; olio kutsakorra jasotzeko 10 bilketa puntu gehiago, alegia. Hurrenkera alfabetikoan, ondokoak dira epe laburrean edukiontziak kokatuta egongo diren kale eta auzoak:\n> Angiozar auzoa\n> Arruriaga 12 (Burdiñate)\n> Bidekurutzeta 46 (Erregetxo)\n> Bolu 28\n> Fraiskozuri 5\n> Ibargarai 28\n> Ibarra 13\n> Komenio 2\n> Kruz Gallastegi-Bideberri\n> Lizaria 23 (Nafer)\n> Matxiategi 12\n> Mintegi 3\n> Osintxu auzoa\n> Oxirondo 3 (azoka)\n> San Antonio 5\n> Zubiaurre 33\n> Zubieta 30\nBotatzeko ontziak, aukeran\nBigarren berritasun nagusiak, aldiz, edukiontziekin eta bilketa ontziekin du zerikusia. Izan ere, gaur arte aurrez jasotako pote berdeetan bildu behar zen olio kutsakorra, edukiontzi berdera bota eta bueltan beste ontzi bat jaso aurretik.\nBada, edukiontzi laranjak izango dira aurrerantzean olioa biltzeko tokiak, eta kolore aldaketaz harago, herritarrek nahi duten ontzian utzi ahal izango dute koipe likidoa; ondorioz, ez dute bueltan beste ontzirik jasoko. Horrez gain, Mankomunitateak olioa botatzeko erabiltzen diren etxeko ontziak birziklatzeko konpromisoa hartu du.


1960-1970 urteetako euskal kantu berri engaiatua abiapuntu bat izan da euskal rockarentzat eta euskaraz eman beste musika estiloentzat ere.\n1970. hamarkadan lehen notak entzun zirenetik, urtez urte, euskarazko rockak dozenaka talde eta ehundaka disko eskaini dizkigu. 50 urteko historia laburbiltzeko pretentziorik gabe, hautaketa baten egitea izigarri zaila baita, disko esanguratsu batzuekin osatu kronologia bat proposatzen dizuegu hemen.\nEgilea: Fred Berruet, musikazale kronikalaria.\nNiko Etxart, euskal rockaren ikurra\nEuskal Herrira itzuli orduko, talde desberdinetan arituko da Niko Etxart, musika ogibide izanen duenean beti: Odol Berria (folk) taldean, Tinka (rock) taldean, edo Ximinorak dantzaldi-taldean, berantago Minxoriak bilakatuko dena, zeinekin kontzertu anitz emanen dituen...\n2016an bildu lekukotasuna.\nAnje Duhalde eta Errobi (1974-1985)\nErrobi talde mitikoa Anje Duhaldek eta Mixel Ducauk sortu zuten. Aitzindaria izan zen, euskal rockaren hastapenak iragarriz, euskal kanta berriaren mugimendua eta folk-rock eraginak bereganatuz.\nMixel Ducau eta euskal rocka\nMixel Ducauk Errobi taldea hasi zeneko musika giroa aipatzen digu lekukotasun honetan. Euskal rockaren hautua, publikoaren ihardokitzeak...\n2018an bildu lekukotasuna.


ULMA Orga Jasotzaileak negozioak Mitsubishiren azken erronka handia aurkeztu du, EDIA EX berria — TUlankide MONDRAGON\nULMA Orga Jasotzaileak negozioak Mitsubishiren azken erronka handia aurkeztu du, EDIA EX berria\nMerkaturatu den serie berri honek iraganaren eta geroaren arteko mugarri bat markatu du gaur egun onartzen diren biltegiko praktiketan, bereziki oso leku gutxi dagoen biltegietan. Orgarik berritzaileena da, gidatze eta produktibitate esperientziari dagokionez, barruan lan egiteko duen gaitasunaz gain kanpoan ere lan egiteko modukoa baita.\nDirekzio bakarraz konfiguratuta dago –direkzioa gurpilekin atzean, 100 gradu baino gehiagoko angeluan jiratzen dutenak, eta trakzio motor indibidualekin aurreko gurpiletan- eta horri esker orgak direkzio ikaragarri arina du eta bere ardatzean jiratu daiteke, espazioa modu efizienteagoan erabiltzea ahalbidetuta.\nBereziki nabarmentzekoa da orgak, duen tamaina duela, zer jasotze ahalmen ikaragarria duen.Bere gaitasun maila bera – 2.5- 3.5 tona– duen beste edozein orga baino nabarmen txikiagoa izanik, EDiA EX berriak 7 metroko altueran karga handiei arazorik gabe eusteko behar besteko indarra eta egonkortasuna eskaintzen ditu.\nBere motor hidraulikoa eta trakziokoa guztiz zigilatuta daude, ura eta hautsa sar eza daitezen, eta babeserako IP54 sailkapen ofiziala betetzen dute, urari buruzko erresistentziaren IPX4 espezifikazio industrialarekin batera, eta horrek denak orga kanpoan segurtasun osoz lan egiteko ezin hobea izatea egiten du.\nMitsubishi orga elektrikoen belaunaldi berriak aitzindaria den eragintza sistema sentikor bat eskaintzen du (SDS O SensitiveDrive System), zeinak orgaren erantzuna gidariaren mugimenduetara egokitzen dituen modu adimentsuan.\nEDiA EX gama 2.5 eta 3.5 tona arteko karga gaitasuna duten 5 modelok osatuta dago, eta gama horrekin 1 eta 5 tona arteko gaitasuna duten ULMA etxeko orga kontrapisatu elektrikoen multzoa osatzen da.\n2022rako Berriatuko lantegi berria irekitzea aurreikusi du Kidek\nKidek Berriatuan batuko du bere ekoizpen-ahalmen guztia. Horretarako, bost milioi euro inbertituko ditu guztira, eta 5.000 metro koadroko espazioa hartuko du. Eraikuntza lanak martxan daude eta 2022rako irekitzea aurreikusten da.\n“Erabaki dugu gizarteari begira eredu eta eragile izan nahi dugula, baita euskararen arloan ere”\nEuskara Kudeatzeko politika orokorra onartu du Ulma Taldeak. Horren inguruan, sakon eta zabal aritu gara Raul Garciarekin, Ulma Taldeko lehendakariarekin.


Best zlp 800 etetea plataforma salgai - Buildinglift.com\nZilindro zilindrikoen zilindro zilindrikoen ZLP800 instalazio elektrikoen zubia 1. Produktuen sarrera ZLP serieak etengabeko plataforma eskailera elektrikoen eskalada eta apaintzeko makineri dagokio, goi-mailako eraikuntzako eta kanpoko eraikuntzako fatxada apaintzeko, mantentze eta garbitzeko erabiltzen dena, esaterako, zementuzko estaldura, estaldura, pintura, kristalezko horma instalatzea, margotzea eta garbiketa eta mantentzea. Ontzi handiak eta zubiak, presak, etab. Ere funtziona daitezke. Produktu hau aplikatuz, aldamioa doan askatu, eraikuntza kostua murriztu eta eraginkortasuna handitu egingo da ...\nDeskribapenak Abantaila lehiakorrak: 1.Bere segurtasunerako bermea modu seguruan Segurtasun-blokeoa altzairuzko sokak berehala igortzen duen plataforma igotzen denean edo altzairuzko sokak igogailutik ateratzen direnean; kontrol elektrikoaren sistema isurketa babesarekin diseinatua dago, bero-babeserako, egungo gainkarga babesteko eta balazta gelditzeko; Kalitatezko altzairu alanbre soka, segurtasun soka eta kablea. 2. Eragile egonkorra: goratu eta jaistea arazorik gabe 3. Modular diseinua. Erraz desmuntatu, muntatu funtzionatu eta mantendu. 4. Altxatze altuera egokitu daiteke ...\nProduktuaren deskribapena Altzairuzko eserlekua Plataforma / Eserlekua / Swing Eserlekua Aldi baterako instalatutako esekidura-ekipamendu motak, Plataforma Iraunkorra edo aldi baterako sarbide ekipamendua ere ezagutzen dena, altzari jakin bateko pertsonei garraiatzeko gai den altzairuzko xafla zurruna da. aireko lanak, esate baterako, mantentze-lanak, dekorazioa, garbiketa, etab. Altzairuzko eserlekua Plataforma / Cradle / Swing-aren 1. fasea. Altzairu herdoilez hornitutako aireko sarbide-ekipamendu mota. 2.Estilo arina eta arina. plataforma daiteke ...\nZlp800 Steel Work Platform Segurtasuna Eraikuntzako Goi Mailako Segurtasuna Xehetasun Xehetasunak Jatorrizko lekua: Shanghai, Txina (Penintsula) ZLP800 Modeloa: ZLP800 Igogailua Mekanismoa: Igogailu elektrikoaren unitatea / Akzioa: Motor elektrikoaren potentzia: 1.5kw, 1.8kw, 2kw Kargatzeko gaitasuna: 500 kg, 630 kg, 800 kg, 1000 kg Min. Altuera altxatzea: 0m Max. Altuera altxatzen: 120m Mahaiaren neurria: 7500 * 690 * 1180mm Neurri orokorrak: 3CBM Pisua: 2000 kg Ziurtagiria: ISO, CE Bermea: 1 Urte Produktuen salmenta Zerbitzua: Makineria makineria eskuragarri atzerritik kanpo Materiala: Altzairua, Aluminioa Aleatua Kolorea: Gorria, Horia, urdina ...\nPlataforma etetea, esekidura mekanismoa, igogailua, segurtasun blokeoa, kontrol elektrikoaren kutxa eta plataforma badaude. Egitura erresonagarria dute eta funtzionamendu erraza da. Egiazko beharren arabera, era arbitrarioki muntatu eta desmuntatu egiten dira. Zentral termikoa kanpoko hormako eraikuntzara aplikatzen da, apaingarriak, garbiketa eta mantentze lanak goi-mailako eraikinetan. 5 eta 10 pertsona I + G ingeniari (s) gure enpresan daude. I + G konpainiaren core sailak, sorbalda ikerketa eta produktu berriak garatzeko, produktuaren ezaugarrien zeregina hobetzeko. Workflow I + G zentroa CMMn oinarritzen da ...\nProduktuen eskaera Esekidura-mekanismoa, igogailua, segurtasun-blokeoa, kontrol elektrikoaren kutxa eta plataforma badaude. Egitura erresonagarria dute eta funtzionamendu erraza da. Egiazko beharren arabera, arbitrarioki muntatu eta desmuntatu egiten dira. eraikuntza handiko altzariak, dekorazioa, garbiketa eta mantentze lanak. Paltform parametroa α-motako izozteko esekidura eredua Model: LTD80A Igogailuaren abiadura: 9,3 m / min Motorraren potentzia: 1.8KW Sokaren alanbre dianometroa: 9.1mm Pisu propioa: 52kg Neurriak: 580mmx300mmx252mm Bezeroaren eskakizunen arabera, LTD8 eta LTD6-rekin bateragarria da. 3 serieak plataforma esekituren saftety igogailua ...


"BAGOAZ" tailerra egin dute LH6ko ikasleek - Berriak - idiazabal\n"BAGOAZ" tailerra egin dute LH6ko ikasleek\nUEMA Udalerri Euskaldunen Mankomunitateak, Idiazabalgo Udalak eta Aita Iparragirre herri eskolak elkarlanean antolatutako saioa.\n¨BAGOAZ¨ tailerra, UEMAko arnasguneen hezkuntza proiektuan kokatzen da eta gazteek euskararen inguruko kontzientzia hartzea du helburu nagusitzat; hizkuntzen arteko harremanak ondo ezagutuz, euskaldun gisa ahaldundu eta aktibatu ahal izateko.\nIdiazabalgo Aita Iparragirre Herri Eskolan LH6ra arteko eskaintza dago, hemen amaitzean, DBH eta batxilergoa egitera Beasain zein Lazkaora joan ohi dira gazteak. Arnasgune bateko errealitatetik euskalduna ez den beste batera egiten dute salto ikasle horiek. Hori dela eta, oso garrantzitsua da, LH6ko ikasleekin zuzenean egon, eta datorren ikasturtean Hizkuntza ohituretan aurkitu ditzaketen aldaketen inguruan hausnartzea, inguru erdaldunago batera joatean beraiek izan dezaketen paper garrantzitsuaz ohartzeko.\nGauzak horrela, UEMAko teknikari baten gidaritzapean solasean eta jolasean aritu dira, gazteak aurkituko duten eszenatoki berri horretara hurbilduz. Ateratako ondorioen artean: ikasgelan euskarak du presentzia handiena, ia ikasle guztiek hitz egiten dute erabat euskaraz. Etxean ere euskarazko erabilera oso altua da. Kalean, ordea, aldatu egiten da egoera, gaztelaniara asko jotzen baitute. Ikus-entzunezkoen kontsumoarekin ere berdin gertatzen da, gaztelaniara jotzen dute euskarazko eskaintza urria dela eta. Musika, nahasian entzuten dute, horrela gustatzen zaielako. Saioarekin amaitzeko, ikasleen hausnarketa bultzatze aldera, hurrengo urtean kanpora ikastera joan eta aurkitu dezaketen egoeraren aurrean jarri dira ikasleak. Beraiek euskaraz egin eta trukean gaztelania entzuten badute, beraien papera babesteko eta parean dutena euskaraz aritzera animatzeko trebatzen aritu dira.\nSaioaren ebaluazioa erabat positiboa izan da, guztiak gustura aritu baitira eta hori ere beharrezkoa da euskarari eutsi diezaioten eta inguruko herrietan ere Euskararen arnasa zabal dezaten.\nUEMAREN TXOSTENA IRAKURGAI HEMEN


COLEGIO CALASANCIO - BILBAO - Zientzia Azoka\n23 Abril 2018\tIn Noticias\nAurten, lehengo aldiz, Bilboko Eskolapioak Ikastetxeak Zientzia Azokan parte hartu du, Zientzia Azoka ekimena Euskal Herriko gazteek garatutako proiektuen azoka bat da, eta ikerketa zientifikoa eta garapen teknologikoa barrutik bizitzeko da.\nPasa den asteburuan, apirilaren 21ean ospatu zen, Bilboko Plaza Berrian, eta egun horretan ikastetxe askok aurkeztu zituzten beren proiektuak.\nGuk, ikastetxetik, uste dugu oso aukera ona dela gure ikasleen prestakuntzan beste aurrerapauso handia emateko, eta horrexegatik 3. Mailako ikasleak kurtsoan zehar Robotikarekin erlazionatuta dagoen proiektu bat landu dute.\nEsperientzia oso polita izan zen, gure stand egun osoan zehar jendez beteta egon zen, eta ikasleek aukera izan zuten bisitariei azalpenak emateko. Beraientzat ikaragarrizko ikasketa izan zen, eta segur aski, beste stand batzuk bisitatuz ideia politak hartu zituzten hurrengo urteetan proiektuak hobetzeko.\nAte polita zabaldu da gure ikastetxean, espero dugu jende gehiagok hortik sartu nahi izatea!!!


LNKk duela hilabete batzuk salatu zuenez, LHKk Atacori sekzio sindikaleko kideen izenak helduarazi zizkion. Jarraian, zerrenda hauetan agertzen ziren langileek, hainbat hertsapen jaso zituzten. Enpresa, momentu horretan, Sonia Perez Ezquerrak zuzentzen zuen, Patxi Lopez Lehendakaria izan zen garaian, Eusko Jaurlaritzako Enplegu Sailburuordea izandakoa. Halaber, Enpresaren abokatua Jose Manuel Salinero Feijoo zen, Lopezen garai bereko Lehendakaritzaren Idazkari Orokorra izandakoa.\nDatuak Babesteko Euskal Bulegoak bere ebazpenean dioen bezala, larria da LKHk egindakoa. Izan ere, emandako datuak, bere ezaugarriengatik, bereziki babestuak egon behar baitute. Beraz, nabarmena da, LKHk egindakoa guztiz egozgarria dela. Honekin batera DBEBk ohartarazi du, datuen babeserako baliozko prozedura izatea ezertarako balio ez duela, parte hartzen duten eragileek, betebeharrekoa betetzen ez badute.\nArrazoi hauengatik Bulegoak adierazi du LKHk, Izaera Pertsonaleko Datuen Babeserako Legea, urratu egin duela. Arau-hauste hau larritzat tipifikatua dago. Horregatik, beharrezkoa diren antolakuntzarako barne-neurriak hartzea eskatu dio, etorkizun batean, horrelako gertakariak ekiditeko.\nDatuen filtrazioa, 2014. urtearen hasieran eman zen, LKNk enpresa honen kontrako “talde-gatazka” bat aurkeztu eta gero. Talde-gatazka hau, lan egutegiaren inguruan izan zen, lanaldi partzialean lan egiten zuten langileentzako 100 orduko ordutegi malgutasuna ezartzen baitzuten.\nTestuinguru gatazkatsu honetan, LKNk bere afiliatuen datuak eman behar izan zion LHKri, lantoki honetan, bere ezarpena egiaztatzeko. Konfidentzialtasunez maneiatu behar zen dokumentazio honetan, langileen izenak, NAN zenbakiak eta sinadurak agertzen ziren.\n“Tramitazioan emandako irregulartasun bat dela medio, Lan Harremanen Kontseiluak, LKNk emandako datu guztiak (afiliazio zerrenda barne) pasa zizkiola enpresari” salatu zuen momentu horretan erakunde anarkosindikalistak. Hau guztia gutxi balitz, “Atacoren arduradunek, zerrenda hau jaso eta gero, langileen artean banatu zuten, sindikatu honen kideak kikiltzeko asmoarekin”.


Beti oporretan iruzkintzen – eRakurleak\nBeti Oporretan ipuin bilduman opor-garaian girotutako 12 narrazio ekarri dizkigu Harkaitz Canok.\nzer iruditu zaizue narrazio-sorta?\nzein istoriorekin sentitu zarete identifikatuen?\neta guztien artean, zein izan duzu gustukoen? Zergatik?\n03/30/2016 at 22:03\nEstilo aldetik narrazioen artean dagoen alde handiak harritu nau gehien. Hala ere, horrek berak irakurketan murgiltzeko pizgarri izan dela esango nuke. Istorio gehienak harrapatu egin naute.\nIdentifikatuen zein narrazioarekin sentitu naizen ez nuke zehazten jakingo, baina gehien gustatu zaidana ‘Belaontzia’ ipuina izan da, eta ‘Boeing 767’ gehien harritu nauena, onerako. ‘Danubio mekanikoa’ irakurtzen barre egin dut, eta ‘Izar ozenak’ istorioaren kutsu poetikoak ikaragarri gustatu zait.\nNiri “Ikea crucifixion”ek egin dit grazia… Egia esan, “opor barietate” handia agertzen da narrazioetan, eta beraz, erraza da narrazioen zatiren batean inoiz norberak bizitutako oporraldiren baten akordua etortzea… ezta?\n03/31/2016 at 13:32\nZapore gazi-gozoarekin nabil liburua bukatu nuenetik… Narrazio bildumak aldakorrak izan ohi dira (hau da bere erakargarritasunaren arrazoi bat), baina ez dut uste aldakorra eta irregularra gauza berdina direnik, eta nik bigarrena erabiliko nuke liburu hau deskribatzeko. Olatzek esan duen bezala, estiloa aldakorra da oso, eta honek mesede egiten die istorioei, eta idazlearen gaitasuna agerian utzi. Ipuinen gaia eta tematika nola edo ahala lotutak daudela esango nuke, tranpatia iruditzen zaidan izenburuarekin (eta azal ilustrazioarekin). Baina batez ere irregularra iruditzen zait hauen kalitatea. Ziur aski liburuak sortu zidan ikusminagatik, edota ipuin batzutzan identifikatzea zaila egin zaidalako, baina ezin dut esan irakurketa guztiz gozatu dudanik. Eta hau esaten dudanerako, imajina dezakezue ez naizela ari esaldi pare bat, paragrafo batzuk edo ipuin batez soilik…\nHala ere, agian hasierako desilusioa gaindituz joan nintzelako, irakurketa gero eta atseginagoa egin zait, eta dudarik gabe niretzat bilduma osoa “salbatu” duen ipuina azkena izan da, “Izar ozenak”. Agian zuek beste ipuin kutun bat duzue, ea norbaitek ahoan dudan “Sapore di sale” kentzea lortu eta zapore gozoarekin geratzen naizen!\nMustilaren hausnarketa sakona konpartitzen dute kritikari batzuek ere (https://erakurleak.wordpress.com/2016/03/09/beti-oporretan-kritikak/).\nBeste e-rakurleren batek kenduko al dio Mustilari geratu zaion zapore gazia?\nBa niri ere zapore gazi xamarra utzi dit liburuak. Ipuinak oso desberdinak izanik, bik deitu didate batez ere atentzioa: “Boeing 767” eta “Izar ozenak”. Hegazkinarena interesgarria iruditu zait, estilo aldetik batez ere. Iruditzen zait ondo lortuta dagoela hegaldi batean izan daitezkeen mila burutazio nahasien sentsazio hori. Eta “Izar ozenak” ipuina izan da niri ere zapore gozoena utzi didana.\nAzkenaldian gertatzen zaidan bezala irakurtzen ditudan liburuekin, gehiago gozatzen ditut taldean komentatzen barne hausnarketa soilean gelditzea baino irakurritakoa. Eta Harkaitz Canoren azken lan hau ez da salbuespena izan.\nGoian irakurri dudan bezala, nik ere bat egiten dut sentsazio gazi-gozo horiekin, egon direlako gozatutako momentuak, edo pasarte interesanteak, baina beste momentu batzuetan galdetzen ari nintzelako nire buruari zer ari nintzen irakurtzen!?!?! Adibidez aipatu den Boeing 767 ipuninarekin. Harrituta! Parrafo bakarra!!! Literatura esperimentala deitzen omen diote, ez?\nEta beno, amaitzeko eta asko ez luzatzeko… Txirrindulari zalea izanda, asko ukitu nau Ospakizuna kontakizuna. Eta gainera asko gustau izan zait amaiera irekia izatea Harkaitz Cano estilora, hau da, barbakoa egun arraro horren ostean, zein izango da gurasoen aktitudea semearekiko? Nire iritzi umilean amaiera ez itxiak izaten diren ipuinak asko erakartzen didate eta.\nAitortu beharra daukat ez dudala liburu osoa irakurri, erdia besterik ez. Arrazoi bi izan dira: lehenengoa liburua hartzera joan nintzenean ez zegoen eta itxoin izan behar nuen aste bat eta bigarrena oporretara joan nintzen eta bertan nengoela lizentzia bukatu zitzaidan eta ez neukan han ordenagailua baimenduta berriro jeisteko liburua. Hau dela eta erdian gelditu nintzen eta penez gustatzen ari zitzaidalako.\nIrakurritakoen artean gehien gustatu zaidana “Ospakizuna” izan da. Agerian uzten duelako gizakien mixeriak eta hauek ez dira gustagarriak: aitaren tristura eta sufrimendua, lagunen jokabidea ezuztekoen aurrean… eta pil-pilean dagoen gai beten inguruan delako kirola eta doping-a hain zuzen ere.\nOrohar gustora irakurri ditut Harkaitz Canoren ipuinak.\nHurrengo liburuari dogokionez gauza bera gertatu zait ezin izan dut hartu lizentzia guztiak emanda daudelako eta apirilaren 27 arte libre ez dudala izango jartzen dit. Orduan ezin izango dut irakurri…agian hasi beharko naiz maiatzekoa irakurtzen garaiz ibiltzeko….\nZapore gozorik ere bada! Bide batez, Gasolindegian-en lizentzien kontua konpontzen saiatzen ari gara.


Ez omen dira utopiarako garaiak. Aski da etxeko leihotik begiratzea kalera, edo mugikorraren pantailatik so egitea munduko panoramari, eta argi dago: ez da giro. Ezer ikustekotan, distopia dakusagu zeru ertzean, distopia etorkizunean.\nAzala kreazio espazioko kideek, ordea, jakin badakite halako garaietan ere, distopiak ekar lezakeen paralisitik aparte, batzuk badabiltzala alternatibak eraikitzen, tokian toki, eta txikitik. Hala, alternatiba horiek argitara ekartzeko eta transmititzeko sortu dute Zirriborroak eta gero egitasmoa. Ostegun honetan zabaldu dute 0. zenbakia.\nZer da Zirriborroak eta gero?\nLurralde zehatz batean gaur egun martxan dauden alternatiben inbentarioa egin, eta, hori abiapuntu hartuta, idazle bat gonbidatu dute Zirriborroak eta gero proiektuaren bultzatzaileek (Ixiar Rozas, Arantxa Mendiharat eta Idoia Zabaleta). Ondoren, idazlearen zeregina izango da inbentarioko ale bat aukeratzea eta alternatiba hori etorkizunean proiektatzera. Fabulatzea baita asmoa, moldatzea, “kontaera espekulatiboak sortzea, ikusteko urruti-edo geratzen den etorkizun batean zer gertatuko litzatekeen, baldin eta alternatiba horiek hedatuko balira”.\n0. zenbakia kalean: Errekaleor\nEtxetik abiatu dira. Araban dago Azala kreazio espazioa, Lasierra izeneko herrian, eta, Araban kokatua dago Zirriborroak eta gero proiektuaren 0. zenbakia, Gasteizko Errekaleor auzoan. Frankismo betean eraiki zen Errekaleor, Gasteizko aldirietan, industriaren hazkuntzari jarraikiz. XXI. mendearen hasierarako, ordea, higiezinen espekulazioen ondorioz, hutsik zeuden hango etxebizitza gehienak. 2013. urtean, baina, zenbait ikasle bildu ziren eta han jarri ziren bizitzen. Orduz geroztik, hazi, bete eta biziberritu egin da.\nEta hain zuzen ere, Errekaleorren loraldia areagotu eta horren inguruan eraiki du etorkizun posible bat Katixa Agirre idazleak. Loratze perimetroa, hala jarri dio izenburua, eta amu hau bota dio hartzaileari: “Demagun fertilitate-tasa Europa osoan erori dela, non eta Errekaleorren izan ezik, autogestioa, garapen kolektiboa eta utopiaren lekuan, periferiaren periferian”. Eta nolatan gertatu da hori? Bada, Loratze Perimetroa izeneko halako eraztun bat dagoelako auzoaren mugan bertan, auzoa osorik inguratuz. Agirrek berak bideo batean azaldu duenez, “larrua jotzeko sortutako” eta “orduka ordaintzen den hotel erraldoia” da Loratze Perimetroa, pikadero handi bat, alegia.\nNon eta nola jaso daitezke etorkizunaren zirriborroak?\nFabulak nola jarraitzen duen jakin nahi duenak hainbat aukera ditu eskura. Gaurtik aurrera, Arabako hainbat taberna eta iragate-tokitan lor daiteke paperezko ale bat: Agurainen, Aiaran, Amurrion, Artziniegan, Dulantzin, Iruña Okan, Laudion, Oionen, Gasteizen eta Zuian. Euskarri digitalean ere irakur daiteke. Irakurri ez ezik, narrazioa aditzeko aukera ere badago, autorearen beraren ahotsean, gainera.\nAzkenik, Telegram eta WhatsApp aplikazioen bidez ere jaso daiteke historia, testuan ala audioan, proiektuaren kanalean alta emanda. Zabaletak azaldu duenez, proiektuaren zabalkundea ere baliatu nahi izan dute esperimentatzeko, eta horregatik gehitu dute hirugarren aukera ez hain ohiko hori. “Zurrumurruaren” eta “bolo-bolo” ibiltzearen ideia hartu dute oinarri, egunero gurekin daramatzagun gailuak izan daitezen etorkizun posibleok nahinora hedatzeko eta kutsatzeko tresna.\nKanal hauetan artxibatua: Euskal literatura | Errekaleor


2019ko abenduaren 06a, ostirala | Ordua Euskal Herrian 18:35:25\n71 hedabidetako ia 400 kazetari, argazkilari eta kazetaritza irakaslek sinatu dute Mozal Legearen gainetik, kazetaritza ez da delitua manifestua. "Topatu.info hedabidearen aurkako bidegabekeria eta ildo errepresiboan sakontzera datorren legea salatu nahi ditugu", dio agiriak.\n2015eko martxoaren 09a\nIzan ere, Topatu.info webguneko Iraitz Salegi kazetaria da "Mozal Legeari darion ikuspegi murriztailea eta zigortzailearen lehen kaltetua" Euskal Herrian, Euskal Herriko kazetari eta argazkilari horiek salatu dutenez.\n2013ko martxoan Ernai antolakundeak Urduñan antolatu zuen Gazte Danbadaren ekitaldi publikoa eta irekiaren berri emateagatik inputatu dute Salegi, terrorismoa goratu izanaz akusatuta. Euskal Herriko eta Espainiako komunikabide askok eman zuten ekitaldiaren berri, baina Topatu.info izan da zigortzeko bidean jarri duten hedabide bakarra. "Ez dugu ulertzen kazetari bat zigortu nahi izatea zergatik eta bere lana egiteagatik", diote sinatzaileek. "Beste hainbat gauzaren artean, gure inguruko ekimen, ekitaldi, istilu, gertakari edo manifestazioen berri ematea kazetarion egitekoa da, eta gure lan publikoa egitea ezin da inolaz ere delitu bilakatu. Mezularia zigortu nahi dute".\n"Aurrera begira kazetarion lana baldintzatzeko saiakera izan daitekeela uste dugu. Ez gaude prest legearen izenean informazio askatasuna nola desfiguratzen duten kontatzeko. Ez dugu albiste hori eman nahi. Topatu.info-ren aurkako epaiketak gure lanbidea arazo bilakatu nahi du eta guk, kazetariok, gizartearen arazoei irtenbidea bilatzen laguntzeko tresna izan nahi dugu. Kazetaritza demokraziaren bermeetako bat izanik, askea izango da edo ez da kazetaritzarik, ez demokraziarik izango".\nAtxikimendua emateko aukera zabalik dago.\nMozal Legearen aurkako astea\nIraitz Salegiren kasua eta Mozal Legearen gaiak sozializatzeko hilaren 9tik 15era bitarteko astea baliatu nahi dute ekimenaren bultzatzaileek. Gaiaren inguruko lan periodistikoak sortzeko deia zabaldu dute, baita sare sozialetan lan horiek biltzeko #KazetaritzaEzDaDelitua traola erabiltzeko ere. Kazetaritzaezdadelitua.info gunean lan horiek guztiak jasoko dituzte.\nARGIAko kazetariak ere ekimenarekin bat


← “Izan konfiantza Alarekin, baina badaezpada lotu zure gamelua” Aipu arabiarra\nNafarroa Oinez →\nBarkatu jende onak nere ixiltasun luzeagatik. Uda joan zaiku ainhitz lan eta denbora pasagaïlurekin. Eta zuek, agian denak ondo hor gaindi!\nEguraldi goxoak ukan ditugu baïnan oraï goïz arratsetan freskoa sentitzen da.\nJoan den astean, gure “club” arekin egin dugu atheraldi bat Landesetan. Ez dakit ezagutzen duzuen Peyrehorade. Han bisitatu dugu izokinaren museoa, eta dastatu izokin keztatu goxo-goxoa. Handikan joan gira Cagnotte deitu herrirat, eta han ostatu on batean, egin dugu baskari on-on bat. Musika ere baginuen eta dantza pixka bat ere egin dugu. Gibelerakoan gelditu gira Bastidan, La bastide-Clairence. Gu emazteak bixtakoa… dendetan ibili gira, aldiz, gizonak…Tabernan xuxen!\nBadakit ez dela nere ixtorioa biziki interesgarria baïnan ez dut deus haundirik igortzeko. Segi zazue ondo zuen erakusketa eta izan ahal bezain untsa denak. Bertze aldi bat arte hego aldeko lagunak eta musu haundi bat deneri!\nData: 2013, urria 16 | Kategoriak Asteroko aipuak | Iruzkinak


78. VENEZIA: Amatasunaren aitzakiaz, Almódovarrek memoria historikoaren hobia zabaldu du Venezian. | Zinema | Pantaila handian\nYou are here: Home ∼ 2021 ∼ September ∼ 02 ∼ 78. VENEZIA: Amatasunaren aitzakiaz, Almódovarrek memoria historikoaren hobia zabaldu du Venezian.\n78. VENEZIA: Amatasunaren aitzakiaz, Almódovarrek memoria historikoaren hobia zabaldu du Venezian.\nPublished by Kristina Zorita Arratibel on 2 September, 2021 | Leave a response\nZein film ausart, beharrezkoa egin du Pedro Almodovarrek ‘Madres Paralelas’ luzean. Nola amatasunaren aitzakian beste senide batzuk jasaten duten utzikeria jakin arazi du, non eta Veneziako zinemaldiak eskaintzen dion nazioarteko oholtza horren gainean. Eskuinak ahotan erabili duen perlez josita dagoen filmak batzuk suminduko ditu. Memoria historikoa eta gaur egun puri purian dauden hainbat gairi heltzen dion film hau sarien jokoan ibiliko da, agian hemen, baina ziurrenik Goya sarietan.\nPedro Almodóvar Penélope Cruz eta Millena Smitekin hurbildu da Lidora. Alboan paper garrantzitsua duten Israel Elejalde eta Aitana Sánchez Gijonekin\nFokoak gainera inoiz baino gaineagoan izan dira, Pedro Almódovarren azkenak 78. Veneziako Zinemaldia zabaldu baitu. Epaimahaia aurkezteko egiten ohi duen prentsaurrekoan zinemaldiko zuzendariak, Alberto Barberak, aitortu du, ‘Madres Paralelas‘ Sail Ofizialean lehiatuko diren filmeetatik azkena ikusten izan zela, filmaren ekoizpen atzerapenak tarteko. “Uztailean hegan egin nuen Madrilera eta filmaren editaia ikusi nuen, oraindik musikarik ez zuela” aitortu du. Ez zuen zalantzarik izan inaugurazioa film honi eskaintzeko. “Pedro oso maitatua da Venezian“, esan du. “Ohorezko Lehoian eman genionean publikoaren eta prentsaren harrera bizia izan zuen, zuzendariak oso maite izan zuen eta agindu zigun hurrengo filma ekarriko zuela” gaineratu du. Film hori iaz aurkeztu zuen “La voz humana” izan zen, gaur memoria historikoa taulara dakarren hau. Eta apustua arrakastatsua izan da. Ia hamar minutuz txalotu dute filma inaugurazio gauean.\nPenélope Cruz Janis da. Milena Smit Ana. Egun berean ama izango diren bi emakume.\nAspaldi heldu nahi izan zion Almodóvar Gerra Zibileko desagertutakoen historiari. Hemen egun berean estrainekoz ama izan diren bi emakumeen bitartez ikusi du aukera. Penélope Cruz Janis da, ia 40 urte dituen emakume profesional bat, Mileta Smit aldiz Ana da, nerabe bat. Euren alabak egun berean jaiota, zeozer gertatuko da Janisek alabaren azterketa genetikoa ezkatzeko. Ez da filmean ikusiko dugun DNA azterketa bakarra. Bere buruari eta beste amari egia esateko abiatuko du bilaketa genetiko hori. Janisek beste azterketa du hasita: birraitonaren hezurren bila baitago. Gerra hasi berritan ‘garbitu‘ eta bide bazter batean desagertaraziko bat izan zen hura. Herriaren memoria hori gogoratu, herri bezala egi hori aitortzearen beharra aldarrikatu nahi du Almódovarrek. Filmean eskuinak erabiltzen dituen esaldiak esaten dira behin baina gehiagotan. Lorca ere gogora ekartzen da. Bukaera inoiz baino politikoagoa egin du Almódovarrek.\nMemoria historikoaren gaiari heldu dio Almódovarrek, aspaldi jorratu nahi zuen gaia\nHortaz gain, Mantxako zuzendariak ohi duen bezala egungo errealitateari lotutako hainbat gai taularatzen ditu: kasu honetan, taldekako bortxaketa, transexual emakumeak bezala tratatzea, gazteen lan baldintzak, … Eta nazioartekoan duen itzala aprobetxatu nahirik edo, patata tortilla nola egin erakusten dio munduko audientziari. Aipatzekoa Janis Joplin gazteei ezaguterazteko tartetxoa. Txalotzekoa Penélope Cruzen lana eta batez ere, hasi berria den Milena Smit-ena. Goyan sarıetan egongo dira ziurrenik.\nPosted in Etorkizuneko estreinaldiak, Zinema jaialdiak


Mille millions de dollars!\nErran ohi da, subazter zoko beroetan literaturak ez duela bere gizona (edo emaztea bakarretan) hazten. Ordea jendeak mintza arazten ditu, ez baita batere gaizki. Udazkenean hostoak erortzen badira, literatur sariketetan berdin primak jausten dira idazle xumeen sakeletara!\nHas gaitezen beraz gure frantsez estado xarmegarrian banatu diren primetaz solasean. Goncourt saria Dominique Fernandez-i emana izan da «Dans la main de l'ange» Pasolinitaz idatzi liburuarentzat; Frantses akademiakoarena Vladimir Volkoffen «Le montage»-eri eta Renaudot saria 35 urteko Georges Olivier Chateaureynaud-i «Faculté du songes»entzat (horrelako izen batekin nola ez?).\nFrantsez literatura ez da hilen Jainkoari esker...\nGabriel Garcia Marquez-ek aldiz (ikus nere artikulua Herria kasetan) Nobel saria hartu zuen bere obra guziarentzat. Ez ahantz halere G.G.M. Mitterand president sozialistaren lagun mina dela, eta premia Olaf Palmer Suedako lehen Minixtro sozialistaren eskuetarik ukan zuela. Datorren urtean Andropov jaunak manatuko du sariketa hori, eta segurru Aita Sainduak irabaziko dukela bere «N'ayez pas peur» obrarentzat. Ordea «Ehun urte bakartasun» et «Patriarkaren larrazkena» irakurtu dituenak txalotzen ahal du zinez balio baitu!\nEuskal Herri hertsi honetan berdin, Frantzia gure etsaiaren hainera heltzeko, literatur primaketak egiten dira. Iduri luke iparraldeko idazle «gazte» hauek arrakasta gaitza dutela hegoaldeko sariketetan. Zeronek juja: Xipik (casse-toi, reviens!, klasikoak ezagutzen ditut!) eskuratu du Iruñako saria, Afrikako ixtorietaz entsaio bat eginez, kolonisatzaleen artean izan baitzen Arbelbide famatu hau ere. Marijan Minaberrik berriz «Toribio Altzaga» prima ukan zuen bere antzerkien gatik Bizkaian. Andere Minaberri guti aipatzen da zorigaitzez. Gainera Davant gure poeta integralak ikusi du Bizkaiko Kutxak agertzen saristatu zuen poema bilduma bat. Davantek piz asko hartzen du euskal literaturan...\nAzkenean ez du hitzak lerrokatzeak kalterik egiten, nahiz ez diren sekulan hoberenak saristatuak, partipri biziki delakoan milieu hortan. Bai Frantzian, munduan eta bai Euskal Herrian. Ohar bat: Iparraldeko idazleak ugari primatzea zerbait nostalgia erakusten ote du euskal mintzairari buruz? Gure herrian oro har hobe da den gutienik idaztea, idazle ospetsu izateko: etsenplu frango dauzkagu, eta «mode d'emploi» askiko dugu segitzea gu ere noizbait ateratzeko... Badixie mereximendu oixu!


Birziklatzea ardatz balitz...\nEAJ-K badaki Juan Carlos Alduntzinen ordez beste diputatu bat jarriko dela eta listo, Bilduk argi iragarri du hori egingo duela. Alduntzin aferari dagokionez, koxkak baditu bi ertz, bata, Martin Garitanoren Gobernua higatzea da, eta bestea errauskailua. EAJren PSEren eta PPren oposizioak, edozeren aurretik erakutsi nahi du Garitanoren gobernua gutxiengoan dagoela. Eta hala da, baina hori hasieratik ezaguna zen eta koalizio soberanistak berak ere bazekien agintaldia oso gaitza izango zela. Hori da logikoena gainera, Bilduk bere hautesleriari eutsi nahi badio, orain arteko instituzioen politiketatik nabarmen aldendu behar delako\nEz da samurra gaiak nola bukatuko duen iragartzea, dena baita posible, baina beti ere EAEko hauteskundeen ondorenera arte itxaron beharko da. Bilduren Gipuzkoako emaitzak ikusi beharko dira eta baita Eusko Jaurlaritza nola osatzen den ere.\nBitartean, Gipuzkoako Batzar Nagusietako oposizioak bere lanarekin jarraituko du: hurrengo saioa Bilduri San Marko Mankomunitateko agintea kentzea izango da, Bilduri Gipuzkoako Hondakinen Partzuergoan estutzeko. Baina ez du samurra izango, kudeaketa gune horretan Aldundiak %33ko ordezkaritza duelako, eta beraz, Bilduk gehiengoa ziurtaturik dauka. Edonola ere, kolpe latza litzateke Bildurentzat, mankomunitatearen eta Batzar Nagusien sostenguarekin oposizioak bere gehiengoa erakutsiko lukeelako gai horretan.\nHorrek egoera estuagoan jarriko luke Garitanoren Gobernua, baina ezin da ahaztu hondakinen gaia ez dela Aldundi osoa, eta azkenean Garitano ez dela joango konfiantza mozio baten bidez, zentsura mozioarekin baizik.\nAferaren bigarren atal handia errauskailuarena da, eta hor jarrerak hurbiltzeko aukerak hutsalak dira. Bilduk errauskailu txiki bat onartzeak –hori nahiko luke oposizioak– barne arazo larriak ekarriko lizkioke, eta bide hori baztertua dagoela esan liteke.\nHondakinen arazoaren muinean, oposizioak errauskailua baino birziklatzearen gaia jarriko balu, pentsa liteke negoziazio tartea asko handituko litzatekeela. Atez ateko bilketak erakutsi du sistema ona dela birziklatzeko, orain arte Euskal Herrian izan den onena, baina sistema zehatz hori balitz arazorik handiena –eta ez Zubietako errauskailua– akordio bide zabalak ireki ahalko lirateke. Bilketa moldeaz harago, baldintza bakar bat litzateke ezinbestekoa: birziklatzea derrigorrezko bihurtzea eta ez norberaren borondatearen arabera, gizarteko beste hainbat alorretan gertatzen den moduan. Era horretan bakarrik egin liteke aurrera mundu jasangarri baterantz, gainerakoak kapitalismo berdearen sasi bideak besterik ez dira.\nSOZIOLINGUISTIKA Klusterraren azken azterketak datu entzutetsu bat utzi du kalearen erdian: euskararen kale erabileraren datua duela 10 urte bezala dago, %13an. Eta, zalantza barik, hori kezkagarria da etorkizun proiektua izan nahi duen hiztun komunitatearentzat. Horrek balio dezake Bermeon, Arrasaten, Zarautzen edo Elizondon euskal komunitate osasuntsuak izateko, baina etorkizun beltza iragartzen du Gasteiz, Bilbo edo Iruñekoentzat, hizkuntza pertsonari moduan baitago lotua lurraldeari ere.\nNafarroan eta Ipar Euskal Herrian, bere eskubide linguistikoak daude arazoaren oinarrian. EAEn, erabileraren estrategia zehatz berriak finkatzea, besteak beste, hezkuntza, administrazioa, aisia, hedabideak eta lan mundua sendoago jorratuko dituena, azken hiru esparruak bereziki.


Ostiralean amaituko da booktubeak bidaltzeko epea\nAzkenean sartu gara lehiaketaren azken astean! Ekainaren 12an, eguerdiko 12:00tan amaituko da booktubeak bidaltzeko epea. Ondoren publiko egin diren lanak bozkatzeko aukera izango da aste betez, ekainaren 12tik 19ra bitartean. Publiko egin diren booktubeak Booktuberboom booktube kanalean egongo dira ikusgai eta “atsegin dut” gehien jasotzen dituen booktubea izango da Publikoaren sariaren irabazlea.\nParte hartzea oso erraza da. 14 eta 18 urte bitarteko gazte gipuzkoarra bazara:\nEuskaraz argitaratutako liburua aukeratu ondoren kamera aurrean esango duzuna prestatzea gomendatzen dizugu.\nOndorengo informazioa ematea gomendatzen dizugu:\nAurkeztu zure burua.\nLiburuaren informazioa: Izenburua, egileak eta argitaletxea. Orrialde kopurua eta salneurria aipatu ditzakezu, baina ez da guztiz beharrezkoa. Liburuaren azala erakusteak jantzi egingo du bideoa.\nLiburuaren laburpentxo bat egin ezazu. Pertsonaiak eta gertaera nagusiak zeintzuk diren azaldu baina ez egin spoilerrik.\nLiburua gustoko izatearen arrazoiak azaldu, eman zure iritzia!\nAzkenik, liburua irakurtzera animatu eta agurtu ikuslea.\nBideoa amaitzerakoan igo Youtubera (inork ikustea nahi ez baduzu jarri bideoa “Ikusgaitz”, bestela “Publiko” egin denok ikusi ahal izateko) eta bete gure blogeko parte-hartze formularioa. Bertan txertatu beharko duzu zure bideoaren URL-a.\nJasotako bideo “Publiko” guztiak gure kanalean izango dira ikusgai ekainaren 12tik aurrera. Publiko zabalak ekainaren 12tik 19ra bitartean gustuko bideoari “atsegin dut” sakatuz erabakiko du zein den Publikoaren sariaren irabazlea.\nBi motatako sariak banatuko dira:\nEpaimahaiaren saria: GoPro kamera eta liburu eta diskotan gastatzeko 100€ko bonoa. Aurkezten diren booktuber guztien artean onena hautatuko du bi adituk osatutako epaimahaiak. Diskurtso narratiboa (%30), kalitate teknikoa (%25), originaltasuna (%35) eta ikuslea erakartzeko gaitasuna (%10) hartuko dira kontuan.\nPublikoaren saria: bi lagunentzako abentura txangoa. Lehiaketara aurkeztutako bideoen artean, ekainaren 12tik ekainaren 19ko 12:00ak arte Booktuberboom booktube kanalean “gustatzen zait” gehien jasotzen dituen booktubearentzat.\nHemen duzue Antton Telleriaren booktubea adibide gisa:


GEOGRAFIA IKASTEKO SAREAN: Euriborra % 1,266an dago, azken bi urteetako mailarik baxuenean\nEuriborra % 1,266an dago, azken bi urteetako mailarik baxuenean\nHileko tasa baxuagoa aurkitzeko, 2010eko maiatzera arte jo behar dugu; orduan, Euriborra % 1,249an zegoen. Adituen arabera, Euriborrak behera egiten jarraituko du hurrengo hileetan.\nHipoteka ordaindu behar dutenek gustura hartu dute euriborraren beherakada. Efe\nEuriborrak % 1,266an amaitu du maiatza, aurreko bi urteetan izandako maila baxuenera helduta. Euriborrak eragin zuzena du hipoteketan, eta, horri esker, batez besteko hipoteka bat dutenek (120.000 euro, 25 urtera eta % 1eko diferentziala) 645 euro aurreztuko dituzte urtean.\nIazko maiatzarekin alderatuta, 0,881 puntutik gorako beherakada izan du, eta 2010eko ekaineko mailaren azpitik geratu da (orduan % 1,281an zegoen).\nHileko tasa baxuagoa aurkitzeko 2010eko maiatzera arte jo behar dugu; orduan, Euriborra % 1,249an zen.\nHori dela eta, batez besteko hipoteka bat dutenek, hipoteka orain berrikusi behar badute, hilean 55 euro gutxiago ordainduko dituzte; ondorioz, urtean 645 eurotik gora aurreztuko dituzte.\nBeheraka jarraituko du\nEuriborraren beherakada areagotu egin da maiatzean: maiatza % 1,303an hasi zuen, eta, Europa Pressek kontsultatutako adituen arabera, behera egiten jarraituko du hurrengo hilabeteetan.\nPublicado por Marta Pelayo Fernández en 9:50 a. m.\nEtiquetas: 2012, Espainia, euribor, geografia ekonomikoa, hipoteka, krisi ekonomikoa, mailegua


Eugenia Aberasturi Oraindi: Izurtzako maistra\nEugenia Aberasturi Oraindirena bere ideologiagatik errepresaliatutako maistra baten historia da, baina ez hori bakarrik. Hainbat herritan aritu zen irakasle lanetan Eugenia baina luzeen izurtzako eskolan egon zen. Hogei urtez aritu zen Izurtza eskolak ematen eta bertan bizi zen, irakaslearen etxean. Aurretik, Burgosen, Derion eta beste herri batzuetan aritua zen.\n1937ko martxoaren 31ko bonbardaketan abiazio faxistak hildakoen artean dago Luis Altuna Aberasturi, Eugeniaren semea.\n(argazkiko marrazkia: Luis Altuna Ercillak 12 urterekin Baionan egin zuen. Amama Eugenia, ama Benedicta eta Luis bera ageri dira. Durango bonbardatu ostean Garaira bidean doaz, arri pausuen gainetik)\nDurangon garaileen legea ezarria zen ordurako. Eugeniak Durangoko La Villako eskoletan maistratzan jardutea eskatu zuenean ukatu egin zioten bere konrako salaketa bat baitzegoen “por anticatólica y propagandista de ideas revolucionarias”. Bere biloba Luis Altuna Ercillak dioen moduan, “bermeotarra zen eta mingain bizikoa izango zen baina antikatolikoa… Izurtzako abadeak esanda, Eugenia izan zela 20 urtean egunera hutsik egin barik mezatara joan zen bakarra”.\nAzkenean onartu zuten La Villako eskolan baina laster iritsi zitzaion jubilazioa. Etxean eskola partikularrak eman zituen gero, nahiz eta horretan ere inspekzioarekin arazoak izan.


Hilda eta Kela Gorri Arrese ahizpa pehuajotarrak\n2018/05/24 - Pehuajó, Argentina\nJoan den ostegunean, maiatzaren 24an, hil da Pehuajó-n 94 urte zituela Kela Gorri.\n1923an Pehuajó-n euskal familia baten barnean jaioa, bere izen-deituraak Clelia Edith Gorri Arrese Arguindegui Aramburu ziren\nEuskalKultura.com-ek duela hiru urte argitara emandako artikulu batetatik moldatu ditugu honako lerroak.\nErrientsa, eskola-maistra izan zen eta landa eskoletan aritu zen lanean, baita hirietan ere, hala nola Trenque Lauquen-en eta Pehuajó-n.\nGazte zela hasi zen Pehuajó-ko Euskal Etxean eta bere bizitza osoan, ahal izan duen arte izan da bertako kide aktibo, bere ahizpa --2015an hila-- Hildarekin batera. EE barnean hainbat lan egindakoa, erakundeko lehendakari ere izan zen eta berari zor zaio lege nortasuna lortu izana. Euskari ere ekin zion eta Euskal Asteetako luzaroko partaide izan zen. Bi liburu argitaratu zituen: 'Euskaldunak Bai Bai' eta 'El Olentzero'.\nPehuajó-ko Euskal Etxearen izenean antolatzaile eta partaide izan zen Etxe Alaik fundatzaile izan zuen aita Txomin Jakakortexarenari bere sorterrian, Gipuzkoako Berastegin, 1999an egin zion omenaldian. Apezaren hilobiaren aurrean egindako ekitaldian, plaka ezarri zuen Argentinako euskaldunen izenean, herriko agintariak bertan zirela.\nEuskal Etxeko jardunen barruan, 'Akelarre' izena hartu zuen yoga taldea sortu zuen, gaur egun aktibo segitzen duena, eta bertako buru segitu zuen 2013ra arte.\nEuskal Etxeko lagunek "uste sendoko emakume” gisa aipatua, “solidarioa, zintzoa, langilea eta borrokalaria ere bada bere ideiak babesteko garaian. Oso buru argia du gainera, eta guk berarengana jo ahal dugu behar dugun bakoitzean” esan zioten EuskalKultura.com-i duela hiru urte, berari buruz galdetutakoan, Pehuajó-ko Hiriak orduan Emakumearen Egunean egin zion omenaldiaren karietara.\nBaita “lagun ona, laguntzaile paregabea eta batez ere bizitza eredu”garrikoa ere.\nGaur, orduan bezala, eskerrik asko, Kela, ohore bat izan da.


Bartholomeus van der Helst (Haarlem, 1613 - Amsterdam, 1670) Herbehereetako margolaria izan zen. Amsterdamgo pintore-taldearen sortzailetako bat izan zen. 1640tik aurrera, Rembrandten molde eta estiloa izan zituen eredu. Pertsonen eta pertsona-taldeen erretratuak egin zituen, besteak beste, Amsterdamgo guardiaren bazkaria, Münsterreko Bakea ospatzeko eta San Sebastian kofradiako lau buruzagi. Amsterdam, Rotterdam, Kassel, Dresden, Berlin, Lyon eta Parisko museoetan daude ikusgai haren obrak. (eu)\nBartholomeus van der Helst (eu)\ndbr:Bartholomeus van der Helst\nwikidata:Bartholomeus van der Helst\ndbpedia-de:Bartholomeus van der Helst\ndbpedia-es:Bartholomeus van der Helst\ndbpedia-fr:Bartholomeus van der Helst\ndbpedia-it:Bartholomeus van der Helst\ndbpedia-ja:Bartholomeus van der Helst\ndbpedia-nl:Bartholomeus van der Helst\ndbpedia-pl:Bartholomeus van der Helst\ndbpedia-wikidata:Bartholomeus van der Helst


Zeregin bakarreko tresnak | Martech Zone\nLarunbata, abuztuak 29, 2009 Igandea, urria 4, 2015 Adam Txiki\nDouglas Karr idatzi behar zuenean burmuinean sartzen ari zitzaidan Nola egin zeregin bakarrarekin. Asko pentsatu izan dut zeregin anitzeko gauza guztiari buruz, nola etengabe txukun-txukun txukun aritzea eta aldi berean zeregin bat baino gehiago egiteak benetan denbora kentzen didala (eta ergelak sentiarazten nau) sentitzen dudan. Txostenak, blogeko mezuak edo estrategia dokumentuak idazten ari naizenean, MacBook Pro dock eta pantailako flotsam eta jetsam-ak gehiegi distraitzen naute uzten ditut.\nAtzo bertan, nire laguna Marka estratega ziurtatua, Brant Kelsey, pertsona batek epe luzera gauza bakarrean arreta jartzeko diseinatutako bi produktibitate tresna erakutsi zizkidan. Imajinatu hori. Etengabeko atentzioa zeregin bakarrean bultzatzen duten produktibitate tresnak, beti ezaguna den joan-etorriko agenda bultzatu beharrean. Interesatuta? Mac erabiltzaileak, begiratu aplikazio hauek:\nWriteRoom - oharkabetasunik gabeko idazketa ingurunea\nAplikazio honek zure pantaila osoa interfaze sinple bihurtzen du, gainerako ikus-entzunezko guztiak ezkutatzen dituena eta pop-up abisuak eta txat leihoak ezkutatzen dituena. Zure oharrak gertaeretan idaztea gustatzen bazaizu, WriteRoom modu bikaina izango litzateke zure posta elektronikoa, Twitter kontua, Facebook eta bidaltzen den informazioan kontzentratzea eragotz dezaketen beste oharkabetasun txiki horietan klik egin ez dezazun.\nSpirited Away - aplikazio inaktiboen ezkutatze automatikoa\nSpirited Away-k bere izenak dioena egiten du. Doitu ezarpenak zure gustura eta aplikazioak atzeko planoan funtzionatzen du aplikazio inaktiboen leihoak ezkutatzeko. Pentsatzen dut etxeko arduradun batek paper xehatuak jaso eta liburuak berriro apalategian jartzea zure erreportajeak lantzen dituzunean bezala.\nDouglasena hartzen ari zarenean aholkularitza asteleheneko ordu batzuk blokeatzea proiektu bakarrean zentratzeko, agian tresna horietako bat erabil dezakezu.\nEguneratzea: WordPress-ek orain badu pantaila osoko modua horrek administrazio nahasketa guztia gabe idazteko aukera ematen du!\nTags: fullscreenzeregin bakarraIdazmenaidazteko tresnak\nAug 30, 2009 9: 17 AM\nEz dut tresna bakar bat egiteko beharrik, diziplina pixka bat baizik. Desaktibatu edo ez aktibatu aplikazio kezkagarri hauek ataza bakarrean zentratu nahi duzunean. Sinplea da eta niretzat balio du batez ere aurkezpen bat, blogeko mezu bat edo paper bat idatzi behar dudanean. Eta bide batez produktibitatea handitzen da zeregin bakarra egiten duzunean.\nEz duzu kezkatu behar zure inguruak ohartuko den denbora partekatzea erabiltzen baduzu, denbora tarte batzuk zeregin zehatz baterako banatzen badituzu eta hori bakarrik egiten duzunean. Horrela programatzen ziren ordenagailuak garai zaharretan enpresa osoek ordenagailu garesti bakarra zutenean. Erabiltzaileek oraindik ere beraientzat lan egiten ari zela zirudien. Trikimailua denbora tarteak aukeratzea zen, erantzunaren denbora egokia izan dadin norbanakoarekin inpresio hori sortzeko. Garun bakarra dugunez, algoritmo ona dirudi nire zereginak antolatzeko.\n30ko abuztuak 2009, 3:56\nOso cool, Nila! Ni ere ez nintzen konturatu tresnak zeudenik eta hori da Marketin Teknologien Blogak beti eskaintzea maite dudana. Mila esker mezu honengatik!\nAug 31, 2009 2: 14 AM\nChristianek arrazoia du zeregin bakarreko tresnarik onena zure garuna dela. Jarduera bakarrean zentratzea kontzienteki erabakitzea da lan egitean egin dezakezun aukerarik garrantzitsuena.\nAug 31, 2009 7: 42 AM\nBai ... ados nago Christianekin ... zalantzarik gabe zure garuna da.\nSep 8, 2009 1: 25 PM\nNorbaitek konparazio parekorik al du PCrako?\nUrratsa 9, 2009 at 2: 41 AM\nGomendatuko nuke (Zombies eta Zeregin Bakarraren Arteari buruz argitaratutakoan) DarkRoom erabiltzea, WriteRoom-en Windows bertsioa.\nOct 1, 2009 6-n: 42 PM\nOso pozik nago mezu hau aurkitu dudalako! 😀 Adhd-a dela eta fokatze arazoak ditut eta linean nagoenean leku guztian nago. Aplikazio batzuk baino gehiago eta dozena bat fitxa baino gutxiago irekita. Softwarearen zale izanik, denbora gutxi kudeatzen, antolatzen eta produktibitatean laguntzeko programa batzuk baino gehiago aurkitzea lortu dut. Fitxetarako, laster-marketarako eta halakoetarako firefox gehigarriak ere aprobetxatzen ditut.\nHona hemen erabiltzen ditudan batzuk ...\n-TooManyTabs (gorde nahi dituzun fitxa hautatutako errenkada batean, errenkada mugagabean)\n-TabFocus (seinalatu edozein fitxa eta fitxa irekitzen da)\n-InstaClick (egin klik edozein URL eta beste fitxa batean irekitzen da-gmail-en ere funtzionatzen du baina ez Thunderbird)\n-RemoveTabs (fitxak ezkerrera, eskuinera ixten ditu)\n-AddThis (rt klik egin eta edozein url gehitzen du hainbat gune sozialetan — txioetarako egokia da)\nEskerrik asko eduki oso erabilgarri eta informatiboagatik. Harpidedun eta jarraitzaile berria naiz!


Elhuyar Zientzia Azoka presentziala, ekainaren 5ean, Bilbon • ZUZEU\nElhuyar Zientzia Azoka presentziala, ekainaren 5ean, Bilbon –\nElhuyar Zientzia Azoka presentziala egingo da, ekainaren 5ean, Bilboko Areatzan. Han, 12-18 urteko gazteek ikasturtean zehar egindako proiektu zientifikoak erakutsiko dituzte. Edizio honetan aurkeztu diren 110 proiektuetatik, 20 aukeratu ditu epaimahaiak, eta, egoera dela eta, 20 talde horiek soilik hartuko dute parte ekitaldian. Arratsaldean, sari-banaketa egingo da Zabalgune eraikinetik, streaming bidez eskainia. Elhuyar Zientzia Azokaren helburua da gazteen artean zientziarako zaletasuna suspertzea, zientziaren eta teknologiaren mundu erreala gazteei hurbiltzea eta kultura zientifikoa bultzatzea eta zabaltzea.\nGaur hasi eta ostiralera bitarte, berriz, Elhuyar Zientzia Azoka birtuala egingo da. Batetik, proiektuak garatu dituzten gazteek topaketak egingo dituzte ikertzaileekin, eta euren ikerketa-proiektuaren berri emango diote elkarri. Bestalde, goizero, 10:00etan, zuzeneko tailerrak eskainiko dituzte ikertzaileek, eta, 12:00etan, ikasleen eta ikertzaileen arteko solasaldiak izango dira. Webgunean duzue aste osoko egitaraua: labur.eus/O\nElhuyar Zientzia Azokan, gazteek ez ezik, Euskal Herriko ikerketa-zentroek eta unibertsitateek ere parte hartzen dute. Zientzia Azokaren 9 urteko ibilbidean zehar, sare zabal eta sendoa hedatuz joan da. Hari esker, ikertzaileek gazte parte-hartzaileen gidari eta aholkulari lanak egiten dituzte eta aurkeztutako lanen ebaluazio-prozesuan parte hartzen dute. Datorren larunbatean, Elhuyar Zientzia Azokan egongo dira eta unibertsitateek stand propioa izango dute, euren ikerketa-proiektua jendaurrean erakusteko.\nElhuyar Zientzia Azoka datutan\n32 ikastetxetako 110 proiektu aurkeztu dituzte 353 gaztek: neskak 197, mutilak 153, ez bitarrak 1\nBizkaiko 40 talde, Gipuzkoako 33 talde, Nafarroako 26 talde, Arabako 4 talde eta estatuko beste azoketako 4 talde ere partaide izan dira.\nDBHko 84 talde eta Batxilergoko 26 talde izan dira guztira.\n82 proiektu euskaraz, 19 gaztelaniaz eta 9 ingelesez aurkeztu dira.\nAurkeztu diren lanak 8 gaitan banatuta daude: biologia/geologia, energia, fisika/kimika, gizarte-zientziak, humanitateak, ingeniaritza/teknologia, ingurumena/ekologia, osasuna.\nGazteen lan guztiak Elhuyar Zientzia Azokaren webgunean daude ikusgai: https://labur.eus/2zL8H\nElhuyar Zientzia Azoka birtuala\nPandemia-egoera dela eta, 2020-2021 ikasturteko prozesua online egin da; gazteek proiektuak ikastetxeetan garatu dituzte eta bideodeien bidez egon dira ikertzaile profesionalekin harremanetan. Larunbatean egingo den azokara begira ere, egoerak ez du ahalbidetzen ikasturtean zehar parte hartu duten gazte-talde denek bertaratzeko aukera izatea, eta, beraz, 20 talde finalistak izango dira Bilbon.\nElhuyar Zientzia Azokaren babesleak\nElhuyar Zientzia Azokaren kolaboratzaileak\nElhuyar, ElhuyarZientziaAzoka, gazteak, zientzia\nBiankaren hiltzailea da... [Polaina Podkasta 1×05]\nBAI, Polizia grabatu dezakezu | Ezagutu zure eskubideak